

**R E P U B L I K A H R V A T S K A**

**PRIMORSKO-GORANSKA ŽUPANIJA**

**O P Ć I N A V I Š K O V O**

**OPĆINSKI NAČELNIK**



KLASA: 003-05/19-01/4

URBROJ: 2170-09-04/07-19-

VIŠKOVO, 25. studenog 2019. godine

Općinsko vijeće Općine Viškovo

n/p predsjednice

Na temelju članka 49. Statuta Općine Viškovo („Službene novine Općine Viškovo“ broj: 3/18), podnosim Općinskom vijeću Općine Viškovo na razmatranje i donošenje Prijedlog Odluke o 1. izmjenama i dopunama Odluke o visini paušalnog poreza po krevetu odnosno smještajnoj jedinici u kampu na području Općine Viškovo.

Općinska načelnica

Sanja Udović, dipl. oec.

Na temelju članka 57. Zakona o porezu na dohodak („Narodne novine“, broj 115/16. i 106/18.) i članka 34. Statuta Općine Viškovo ("Službene novine Općine Viškovo", broj 3/18.), Općinsko vijeće Općine Viškovo, na \_\_. sjednici održanoj dana \_\_. \_\_\_\_\_\_\_ 2019. godine, donijelo je

# ODLUKU O 1. IZMJENAMA I DOPUNAMA ODLUKE

**O VISINI PAUŠALNOG POREZA PO KREVETU ODNOSNO SMJEŠTAJNOJ JEDINICI U KAMPU NA PODRUČJU OPĆINE VIŠKOVO**

Članak 1.

U Odluci o visini paušalnog poreza po krevetu odnosno smještajnoj jedinici u kampu na području Općine Viškovo („Službene novine Općine Viškovo“, broj 2/19.), članak 2. mijenja se i glasi:

„Paušalni porez na dohodak po krevetu (glavnom i pomoćnom) odnosno po smještajnoj jedinici u kampu utvrđuje se poreznom obvezniku iz članka 1. ove Odluke za obavljanje djelatnosti u:

* naseljima Marčelji, Marinići i Viškovo u visini od 210,00 kn godišnje
* ostalim naseljima na području općine Viškovo u visini od 150,00 kn godišnje.“

Članak 2.

članak 3. mijenja se i glasi:

„Ova Odluka primjenjuje se za utvrđivanje obveze poreza na dohodak iz članka 1. ove Odluke od 1. siječnja 2020. godine.“

Članak 3.

Ova Odluka stupa na snagu prvog dana od dana objave u „Službenim novinama Općine Viškovo“, a primjenjuje se od 1. siječnja 2020. godine.

KLASA:

URBROJ:

Viškovo, \_\_. \_\_\_\_\_\_\_ 2019. godine

**OPĆINSKO VIJEĆE OPĆINE VIŠKOVO**

Predsjednica Općinskog vijeća:

Ksenija Žauhar, mag. paed.

**O b r a z l o ž e n j e**

Odlukom o visini paušalnog poreza po krevetu odnosno smještajnoj jedinici u kampu na području Općine Viškovo („Službene novine Općine Viškovo“, broj 2/19.), (u nastavku: Odluka), koja se primjenjuje od 1. siječnja 2019. godine, propisana je visina paušalnog poreza po krevetu odnosno po smještajnoj jedinici u kampu poreznim obveznicima koji obavljaju djelatnost iznajmljivanja stanova, soba i postelja putnicima i turistima te od organiziranja kampova u pojedinim naseljima na području općine koja su bila razvrstana u turističke razrede sukladno važećim propisima o razvrstavanju naselja u turističke razrede. S obzirom da je temeljem članka 23. Zakona o članarinama u turističkim zajednicama („Narodne novine“, broj 52/19.) utvrđeno da od 1. siječnja 2020. godine prestaje važiti Pravilnik o kriterijima za razvrstavanje naselja u turističke razrede („Narodne novine“, broj 92/09. i 4/15.), a s tim u vezi i Pravilnik o proglašenju turističkih općina i gradova i o razvrstavanju naselja u turističke razrede (“Narodne novine”, broj 75/94., 69/97., 60/98. i 78/99.), potrebno je u tom dijelu uskladiti i donesene općinske akte radi čega se ovim izmjenama i dopunama Odluke predlaže izmjena članka 2. na način da se briše tekst vezan uz razvrstavanje naselja na području općine u turističke razrede. Također, temeljem članka 12. Zakona o turističkoj pristojbi („Narodne novine“, broj 52/19.), pobliže je definirano da se pojam „krevet“ odnosi na glavni i pomoćni pa je u skladu s tim dopunjena odredba članka 2. ove Odluke.

Ujedno, ovim izmjenama i dopunama Odluke, visina paušalnog poreza nije izmijenjena te će i u narednom razdoblju ostati na istoj najnižoj razini kao i do sada.

Obzirom da se navedena Odluka mora donijeti do 15.12. tekuće godine da bi se mogla primjenjivati od 1.1. sljedeće godine skraćen je rok savjetovanja s javnošću.

Općinska načelnica:

Sanja Udović, dipl. oec., v. r .